RESOLUCIÓN do 31 de outubro de 2006, da Dirección Xeral de Innovación e Desenvolvemento Pesqueiro, pola que se adxudican as bolsas para a formación de persoal especialista en temas de investigación mariña correspondentes ao programa de recursos humanos do Plan Galego de Investigación, Desenvolvemento e Innovación Tecnolóxica, convocadas no anexo I da Orde do 18 de agosto de 2006 (Diario Oficial de Galicia número 163).
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 29/11/2006

A orde da Consellería de Pesca e Asuntos Marítimos do 18 de agosto de 2006 (Diario Oficial de Galicia do 24 de agosto) aprobaba as bases para a convocatoria de bolsas para realización de teses de doutoramento en temas de investigación mariña do Plan Galego de Investigación Desenvolvemento e Innovación Tecnolóxica.
Na base 6.2 do anexo I, da mencionada orde de convocatoria, determinábanse os criterios de selección que deberían ter en conta os membros da comisión que designará a directora xeral de Innovación e Desenvolvemento Pesqueiro e o director xeral de Investigación e Desenvolvemento.
Na súa virtude, atendendo á proposta elaborada pola citada comisión, a Dirección Xeral de Innovación e Desenvolvemento Pesqueiro
RESOLVE:
Primeiro.-Concederlles as bolsas para a realización de teses de doutoramento en temas de investigación mariña, segundo os campos, ás persoas que se relaciona no anexo I desta resolución.
Segundo.-No caso de producirse algunha renuncia ás bolsas a que se refiere o anexo I desta resolución, a Dirección Xeral de Innovación e Desenvolvemento Pesqueiro procederá, se é o caso, a adxudicarlle a dita axuda a outros candidatos de acordo coa lista
de suplentes elaborada pola comisión e que se inclúe no anexo II desta resolución. A asignación farase pola mesma orde que figura no dito anexo.
Terceiro.-A inobservancia por parte dos beneficiarios de calquera das bases establecidas na orde de convocatoria do 18 de agosto de 2006 (Diario Oficial de Galicia do 24 de agosto), suporá a perda do dereito a percibir a axuda correspondente.
Cuarto.-Contra esta resolución poderán os interesados interpoñer recurso potestativo de reposición ante o mesmo órgano, no prazo dun mes contado a partir do día seguinte ao da publicación desta resolución no Diario Oficial de Galicia. De non estimar a interposición deste recurso, poderán interpoñer recurso contencioso-administrativo ante a sala de Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Santiago de Compostela, 31 de outubro de 2006.
P.D. (Orde do 18-8-2006)
DOG (24-8-2006)
Fátima Linares Cuerpo
Directora xeral de Innovación
e Desenvolvemento Pesqueiro
ANEXO I
Bolsas para realización de teses de doutoramento
en temas de investigación mariña
Adxudicatarios:-Identificación de xenes como potenciais indicadores de resistencia á susceptibilidade en enfermidades na ostra plana e xaponesa.
-Laura Martín Gómez (DNI: 53166527-A).-Acumulación e transformación de toxinas de tipo diarreico no mexillón.
-Araceli Escudeiro Rossignoli (DNI: 53182084-N).-Cultivo de novas especies de interese comercial de moluscos bivalvos.
-Andrea Louzán Pérez (DNI: 46908652-Z).
ANEXO II
Bolsas para realización de teses de doutoramento
en temas de investigación mariña
Suplentes:-Identificación de xenes como potenciais indicadores de resistencia á susceptibilidade en enfermidades na ostra plana e xaponesa.
-Yolanda Menéndez Menéndez (DNI: 76952498-H).-Acumulación e transformación de toxinas de tipo diarreico no mexillón.
-Catarina Varela Dopico (DNI: 32692352-Z).-Cultivo de novas especies de interese comercial de moluscos bivalvos.
-Rosana Rodríguez Díaz (DNI: 34970514-A).